אברהם זק"ש

הרב אברהם זק"ש (נולד ב-13 בנובמבר 1948) הוא חוקר משנת הרב קוק חייו ותורתו, מתלמידי הרב צבי יהודה הכהן קוק. נולד בי"א מרחשוון תש"ט (13 בנובמבר 1948), לאביו הרב ניסן זק"ש, ולאמו הרבנית אהובה זק"ש. סבו מצד אביו הוא הרב מרדכי יהודה ליב זק"ש, ומצד אמו – הרב חיים זבולון חרל"פ. שני הוריו הם נכדים של הרב יעקב משה חרל"פ. נקרא אברהם על שם סב אמו – הרב אברהם דב שקול. למד בתלמוד תורה עץ חיים בשכונת שערי חסד, בה נולד וגדל, ובה גם כיהן אביו כרב השכונה. לאחר מכן עבר ללמוד בבית הספר למלאכה בכפר חב"ד, ושנה אחת בישיבת נובהרדוק בירושלים. בגיל צעיר נכנס ללמוד בישיבת מרכז הרב. בשנתיים הראשונות נכנס לשיעוריו של הרב יעקב פרידמן, שאף למד איתו בחברותא תקופה מסוימת. היה בקשר קרוב עם ראש הישיבה הרב צבי יהודה קוק, שהראה לו גילויי חיבה, אף בשל הקרבה המשפחתית לישיבת מרכז הרב בה כיהן זקנו הרב חרל"פ כראש הישיבה. תקופה מסוימת היה הרב זק"ש מלווה את הרב צבי יהודה לביתו ושוהה במחיצתו בשעות הבוקר תוך שהוא עוזר לו בשכתוב חומרים לעריכה. לאחר נישואיו בסוף שנת ה'תשכ"ב התגורר מספר חודשים בטבריה, וכשחזר היה אדם אחר שמילא את מקומו במכירת הספרים ממנה התפרנס. והוא נאלץ לחפש לעצמו עבודה אחרת. באותה תקופה חיפשו אברך שילמד יחד עם הרב שלמה יוסף זוין בחברותא, והוא נאות לקחת על עצמו את הזכות. וכך במשך שנתיים היה אברהם לומד עם הרב זוין כמעט במשך כל היום, כשנחלש היה אף מטפל בו ודואג לכל צרכיו. באותה התקופה גם נסמך על ידי הרב זוין, והיה מסייע לאנשים שרצו לקבל אף הם סמיכה, כדוגמת הרב שאר ישוב כהן. במשך חמש שנים שימש כמזכיר של ישיבת מיר, בתקופה זו יצר קשר קרוב עם ראשי הישיבה ורבניה. תקופה מסוימת עבד במשרד עורכי דין, ושימש גם כמתווך מורשה. היה מקורב מאוד לראשי ישיבת מרכז הרב – הרב שאול ישראלי והרב אברהם שפירא. משמש כגבאי בבית הכנסת נעם בנים בראשות הרב דוד לבנון, ובבית הכנסת ישראל הצעיר בראשות הרב איתן אייזמן. הרב זק"ש עוסק רבות במחקר משנת הראי"ה וכתביו. דברים רבים התפרסמו בשמו בבמות שונות ושובצו במאמרים ומחקרים רבים. החוקר משה נחמני טוען שברשותו של הרב זק"ש מאות אגרות של הרב קוק. חוקרים וכותבי עבודות רבים נעזרים בחומרים ובצילומי המכתבים שהוא מעניק להם. ערך את הספר אב בחכמה – כרם הראיה ובו אגרות של הרב קוק ואליו העוסקות בהתמודדותו של הרב עם יישום המצוות התלויות בארץ במושבות הראשונות. האגרות רואות אור לראשונה בספר זה (תשס"ו). כמו כן הדפיס את מאמר "מ"ם פתוחה מ"ם סתומה" של הרב קוק במהדורת פקסימיליה (אלול ה'תש"פ). ספרים ומאמרים המתבססים ומביאים ממחקרו: בין שני כהנים גדולים, מנחם קמפינסקי. רבי שם טוב גפן, ידידיה ונגרובר. הרב קוק, אבינעם רוזנק. על תנובת ארץ חמדה, הרב זאב נוימן. ברכה לכבוד הופעת הרב רוזינג בארץ הקודש, המעין. ראש ישיבת מרכז הרב הנעלם, שמריה גרשוני. עלוני דגל ירושלים, בטאון של ישיבת ירושלים לצעירים. בין "הישיבה" המסורתית ובין "האוניברסיטה" הכללית הרב נריה גוטל. גליונות להיותכם מורשה, עלון חודשי של ישיבה קטנה מורשה. לעיתים שולח הרב זק"ש גם תגובות לירחונים ועיתונים המביאים כתבות, בהם דברים שאינם מדויקים על הרב קוק משנתו וחייו. נוהג לפרסם פריטים מתוך ארכיונו בעיתונות באמצעות ידידו הרב נריה גוטל. עסק גם בהדפסת ספרי אביו וסבו. נשוי לצפורה לבית מרקוביץ, ומתגורר בשכונת גבעת שאול בירושלים. לזוג ארבעה ילדים: רוחמה ורצברגר זק"ש – עורכת דין. שלומית זק"ש אנגל – מנהלת כספים וחברת הנהלה בחברת הראל. הרב חיים זק"ש – ר"מ בישיבה קטנה 'מורשה', ראש כולל 'הדרן' ויועץ זוגי. מאירה בדלוב – מחנכת באולפנת צביה ובאולפנת רננה. גיסיו הם: אהרן מרקוביץ בעל משק מרקוביץ, ומשה וויס (אחיו של הרב ישראל וייס). אזכרה למו"ר הגרי"מ חרל"פ זצ"ל בישיבת מרכז הרב ה'תשפ"ב, סרטון בערוץ "בית מדרש וירטואלי – ישיבת מרכז הרב", באתר יוטיוב הרב אברהם זק"ש | יְשִׁיבַת יְרוּשָׁלַיִם לִצְעִירִים | ישבה"ז תשפ"ב, סרטון בערוץ "ישיבת ירושלם לצעירים", באתר יוטיוב, 31 ביולי 2022 שמועה בשמו בעלון מגד ירחים. שמועה בשמו באתר בית הרב. שמועה בשמו באתר ישיבה. הרשאתו למתווך ציוץ של דביר עמר ברשת החברתית אקס (טוויטר), 12 בינואר 2022 די להשתקה: אלפי כתבי יד של הראי"ה קוק זצ"ל עדיין לא התפרסמו, באתר כיפה, ‏2017-08-02 תגובות והערות – מכון שלמה אומן, באתר www.machonso.org כפי שכתוב בספר ב'פתח דבר'. הרב קוק הרב נריה גוטל, בין "הישיבה" המסורתית ובין "האוניברסיטה" הכללית, באתר ישיבה, ‏כסלו תשע"ח תגובות לגליונות קודמים – 947, באתר מוסף "שבת" – לתורה, הגות ספרות ואמנות, ‏2015-10-03 הרב נריה גוטל, "בני יקירי": תעלומת הגלויה של הרב קוק לבנו, באתר ynet, 21 בפברואר 2016 הראי"ה על הרב חרל"פ: השמטה ופישרה | מרכז תורה ומדינה, באתר www.toramedina.org.il הרב נריה גוטל, "שילוב ישיבה עם פלמ"ח": היוזמה שקיבלה את הסכמת הרבנים, באתר www.makorrishon.co.il עו״ד ורצברגר (זק"ש) רוחמה | אינדקס עורכי דין My Attorney, באתר My Attorney –%20מנהלת%20כספים חברי הנהלה, כללי | הראל ביטוח ופיננסים, באתר www.harel-group.co.il ארץ זבת חלב – משק מרקוביץ' במושב נחלים >, באתר הכל על חלב ארץ זבת חלב – גבינות בנחלים, מחלבה – 2eat.co.il, באתר 2eat חוות דעת על מחלבת מרקוביץ – ארץ זבת חלב – נחלים, ישראל, באתר Tripadvisor